b'\n_START_ARTICLE_\nSurge protector\n_START_PARAGRAPH_\nAng surge protector (bigkas: serdj pro-tek-tor) ay isang pahabang kasangkapan o aparatong nagsisilbi bilang maliit na adaptor na umaayon at bumabalanse sa daloy ng kuryente bago pa lamang matanggap ng kagamitang elektroniko ang dagsa ng kuryente. Pinapananggalang ng aparatong ito ang mga kasangkapang gumagamit ng kuryente, tulad ng kompyuter, mula sa pagkasira dahil sa labis na bugso ng kuryente. Ito ang pumapagitna sa isang kompyuter, o iba pang mga aparatong elektroniko at elektriko, at sa plag at sa saksakan na nilalabasan ng kuryente (outlet). Nakatutulong sa surge protector at sa mga pinangangalagaan nitong mga kasangkapan kung nakikiisa ang taong gumagamit sa pagsasara muna ng mga kagamitang elektriko at elektriko bago isaksak o alisin sa pagkakasaksak sa saksakang de-kuryente ang mga plag.'